2003R2336 — SL — 06.11.2016 — 003.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

UREDBA KOMISIJE (ES) št. 2336/2003

z dne 30. decembra 2003

o uvedbi podrobnih pravil za uporabo Uredbe Sveta (ES) št. 670/2003 o določitvi posebnih ukrepov glede trga z etanolom kmetijskega porekla







POGLAVJE I

PODROČJE UPORABE

Člen 1

Področje uporabe

Ta uredba predpisuje podrobna pravila za izvedbo bilance Skupnosti za etanol in sistema uvoznih dovoljenj iz Uredbe (ES) št. 670/2003.







POGLAVJE II

BILANCA SKUPNOSTI

Člen 2

Določanje bilance Skupnosti

Komisija določi bilanco Skupnosti za etanol za preteklo koledarsko leto najkasneje do 31. marca vsakega leta. Bilanca s podatki o trgu z alkoholom na ravni Skupnosti se predloži Upravljalnemu odboru za vino v obliki, določeni v Prilogi I k tej uredbi in se objavi v Uradnem listu Evropske unije.

Člen 3

Podatki o etanolu kmetijskega porekla

Države članice najkasneje zadnji delovni dan drugega meseca po zaključku ustreznega obdobja posredujejo Komisiji naslednje podatke o alkoholu kmetijskega porekla, navedenem v členu 1(1) Uredbe (ES) št. 670/2003:

▼M2

(a) v skladu s tretjim odstavkom člena 9 te uredbe četrtletni uvoz iz tretjih držav, razdeljen po oznaki kombinirane nomenklature in po poreklu, določen z uporabo oznak iz nomenklature držav in ozemelj za zunanjetrgovinsko statistiko Skupnosti, kot je določena z Uredbo Komisije (ES) št. 1779/2002 ( 1 );

(b) v skladu s tretjim odstavkom člena 9 te uredbe četrtletni izvoz v tretje države, vključno z vsakim izvozom alkohola nekmetijskega porekla;

(c) četrtletna proizvodnja, razdeljena po proizvodu, iz katerega je pridobljen alkohol;

(d) količina, odstranjena v preteklem četrtletju, razdeljena po sektorjih uporabe;

(e) zaloge, ki jih imajo proizvajalci alkohola v svoji državi na koncu vsakega leta;

(f) predvidena proizvodnja za tekoče leto, dvakrat letno, pred 28. februarjem oziroma 31. avgustom;

▼B

Za namene točke (d) prvega pododstavka pomeni odstranitev prenos etanola od proizvajalca alkohola ali uvoznika z namenom predelave ali pakiranja.

Številke v obvestilih se izrazijo v hektolitrih čistega alkohola.

Države članice lahko predvidijo sheme prijavljanja, s katerimi zagotovijo zbiranje podatkov iz točk (c), (d), (e) in (f) prvega pododstavka.

Člen 4

Podatki o etanolu nekmetijskega porekla

Države članice najkasneje zadnji delovni dan drugega meseca po zaključku ustreznega obdobja posredujejo Komisiji naslednje podatke o alkoholu nekmetijskega porekla iz drugega pododstavka člena 3(3) Uredbe (ES) št. 670/2003:

(a) četrtletna proizvodnja, razdeljena na sintetični alkohol in druge vrste alkohola, kjer je to primerno;

▼M2

(b) četrtletni uvoz iz tretjih držav;

(c) četrtletni izvoz v tretje države;

▼B

(d) količina, odstranjena v prejšnjem četrtletju, razdeljena na sintetični alkohol in druge vrste alkohola, kjer je to smiselno;

(e) zaloge proizvajalcev alkohola ob koncu leta, razdeljene na sintetični alkohol in druge vrste alkohola, kjer je to smiselno.

Za namene točke (d) prvega pododstavka pomeni „odstranjena količina“ količino alkohola, ki ga je na trgu Skupnosti prodala proizvodna industrija.

▼M2

Številke v obvestilih se izrazijo v hektolitrih čistega alkohola.

▼B







POGLAVJE III

UVOZNA DOVOLJENJA

▼M3 —————

▼M1 —————

▼M3 —————

▼M1 —————

▼B







POGLAVJE IV

KONČNE DOLOČBE

▼M2

Člen 9

Obvestila Komisiji iz členov 3, 4 in 7 te uredbe se pošljejo v skladu z Uredbo Komisije (ES) št. 792/2009 ( 2 ).

Vsa obvestila vključujejo obvestila o ničnih zahtevkih.

Obvestila iz točk (a) in (b) prvega odstavka člena 3 se pošljejo le na zahtevo, ki jo Komisija pošlje državam članicam prek vzpostavljenega informacijskega sistema.

▼B

Člen 10

Razveljavitev

S tem se razveljavi Uredba (EGS) št. 2541/84.

Člen 11

Začetek veljavnosti

Ta direktiva začne veljati tretji dan po dnevu objave v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in velja neposredno v vseh državah članicah.









PRILOGA I

▼M2 —————